ສະຫະພັນບານເຕະແຫ່ງຊາດລາວ ຫຼື ສຕລ ປະກາດລາຍຊື່ນັກເຕະທີມຊາດລາວ 23 ຄົນສຸດທ້າຍອອກມາຢ່າງເປັນທີ່ຮຽບຮ້ອຍແລ້ວ. ຂະນະທີ່ນັກເຕະຈາກສະໂມສອນ ລາວໂຕໂຢຕ້າ ເອັຟຊີ ຕິດເຖິງ 10 ຄົນຊຸດກຽມທີ່ຈະບຸກໄປຢາມ ທີມຊາດມັລດິບ ໃນການແຂ່ງຂັນເຕະບານ ເອເອັຟຊີ ເອຊຽນ ຄັບ 2019 ທີ່ປະເທດສະຫະລັດອາຣັບເອມິເຣດ (ຢູເອອີ) ຮອບຄັດເລືອກ ຮອບທີ 2 ໃນເດືອນກັນຍານີ້.
ອີງຕາມຂໍ້ຕົກລົງວ່າດ້ວຍການແຕ່ງຕັ້ງ ຄະນະນຳ, ຄູເຝິກ, ແພດ ແລະ ນັກກິລາທີມຊາດລາວ ເພື່ອກຽມການເຝິກແອບ ແລະ ການກະກຽມຄວາມພ້ອມເຂົ້າຮ່ວມແຂ່ງຂັນລາຍການດັ່ງກ່າວຂອງ ສະຫະພັນບານເຕະແຫ່ງຊາດລາວ ລະບຸວ່າ: ທາງ ສຕລ ໄດ້ຕົກລົງແຕ່ງຕັ້ງຄະນະນຳ, ຄະນະຄູເຝິກ, ແພດ ແລະ ນັກກິລາທີມຊາດລາວ ເພື່ອກຽມເຂົ້າເຝິກຊ້ອມ ແລະ ກະກຽມຄວາມພ້ອມໃນການຮ່ວມແຂ່ງຂັນເຕະບານ ເອເອັຟຊີ ເອຊຽນ ຄັບ 2019 ທີ່ປະເທດສະຫະລັດອາຣັບເອມິເຣດ (ຢູເອອີ) ຮອບຄັດເລືອກ ຮອບທີ 2 ທີ່ຈະພົບກັບ ທີມຊາດມັລດິບ ໃນເດືອນກັນຍານີ້ ປະກອບມີ:ທ່ານ ປະສິດ ສຸພາບ ຮອງປະທານ ສຕລ ເປັນຫົວໜ້າຄະນະ ແລະ ຜູ້ຈັດການທີມ, ທ່ານ ວາລະກອນ ພົມພັກດີ ເປັນຫົວໜ້າຄູເຝິກ, ທ່ານ ປອ. ເວີນສະຫວັນ ສີວິໄຊ ຮອງຫົວໜ້າຄູເຝິກ, ທ່ານ ຈັນທະຄາດ ສ່ຽນຜ່ອງໂສ ຄູເຝິກຜູ້ຮັກສາປະຕູ, ທ່ານ ອຸດຕະມະ ຂາງມະນີວົງ ບໍລິຫານທີມ, ທ່ານ ວັດທະນາ ແກ້ວມີໄຊ ຮັກສາອຸປະກອນ, ທ່ານ ແສງຈັນ ສີບຸນເຮືອງ ແລະ ທ່ານ ພູວົງ ແກ້ວຫາວົງ ແພດກາຍະບຳບັດປະຈຳທີມ.
ສຳລັບລາຍຊື່ນັກເຕະ 23 ຄົນສຸດທ້າຍທີ່ຖືກຄັດເລືອດປະກອບມີຕຳແໜ່ງຜູ້ຮັກສາປະຕູ:ວັດທະນາ ແກ້ວດວງເດດ, ຈິນຕະນາສຸກສະຫວັດ ຈາກສະໂມສອນລາວ ໂຕໂຢຕ້າ ເອັຟຊີ ແລະທິບພອນໄຊອິນທະວົງສາຈາກສະໂມສອນລ້ານຊ້າງຢູໄນເຕັດ; ຕຳແໜ່ງກອງຫຼັງປະກອບມີຄຳພູມີຫານວິໄລຈາກສະໂມສອນຊ້າງນ້ອຍ ເອັຟຊີ, ແສງດາວອິນທິລາດຈາກສະໂມສອນລ້ານຊ້າງຢູໄນເຕັດ, ມຸກດາສຸກສະຫວັດ, ແທ່ນທອງພອນເສດຖາ ແລະ ໄຊນະຄອນວຽງພົມມະປັນຍາຈາກສະໂມສອນລາວ ໂຕໂຢຕ້າ ເອັຟຊີ, ທົດນິລາດສີບຸນເຮືອງ ແລະບຸນຫຼຽນບຸນປະຈັກຈາກສະໂມສອນ ໄຟຟ້າລາວ ເອັຟຊີ.
ຕຳແໜ່ງກອງກາງປະກອບມີປະເສີດສັກສຸລິຍະວົງ, ໄມຕີສີຫາລາດ, ພຸດດາວີພົມມະສານ ແລະພັດທະນາສີວິໄລຈາກສະໂມສອນລາວ ໂຕໂຢຕ້າ ເອັຟຊີ, ມະໂນລົມພົມສຸວັນ, ຄອນສະຫວັນສີຫາວົງ ແລະພຸດທະໄຊ ໂຄຈະເລີນຈາກສະໂມສອນລ້ານຊ້າງຢູໄນເຕັດ, ຈັນທະພອນ ແຫວນວົງສົດຈາກສະໂມສອນ ໄຟຟ້າລາວ ເອັຟຊີ ແລະຕີນີ່ບຸນມະໄລຈາກສະໂມສອນປກສ ເອັຟຊີ; ຕຳແໜ່ງກອງໜ້າປະກອບມີຄຳແພງ ໄຊຍະວຸດທິຈາກສະໂມສອນລ້ານຊ້າງຢູໄນເຕັດ, ໂສພາ ໄຊຊະນະຈາກສະໂມສອນ ໄຟຟ້າລາວ ເອັຟຊີ, ສິດທິເດດຂັນທະວົງຈາກສະໂມສອນລາວ ໂຕໂຢຕ້າ ເອັຟຊີ ແລະສຸກຈິນດານະຜາສຸກຈາກສະໂມສອນປກສ ເອັຟຊີ.
ໂດຍ: ຊ້າງນ້ອຍ